钦定古今图书集成/理学汇编/学行典/第240卷 > 邬信
## 钦定古今图书集成/理学汇编/学行典/第240卷 > 邬信

按《宁海县志》：“邬信，字中孚，紫溪人。少倜傥善学，初为
科举文字，角群士不利，辄弃去，因漫游湖海间，善策
未然，事多中，王公贵人皆倾爱之。四明好义者，割田
创义塾，延信为师，学者屦交户外。元乱，南北道梗，士
夫多挈家海上，贫不能存，信辄赈之，筑室紫溪山中，
徜徉其间。洪武初，征遗逸诣天官，辞归卒。其后人邬”
成童亦输谷赈饥。有司旌其门。